armvectores/hy_wikipedia_2023 huggingface dataset:
Երգ Հիմիրի մասին

Երգ Հիմիրի մասին (իսլ.՝ Hymiskviða), սկանդինավյան «Ավագ Էդդա» էպոսի երգերից մեկը։ Հիմիրը ծովային հսկա է սկանդինավյան դիցաբանության մեջ, որը խորհրդանշում է Սառուցյալ ծովը։ Երգի հիմքում ընկած են մի քանի առասպելներ, որոնք գեղարվեստականորեն շատ մեծ հմտությամբ միահյուսված են իրար և կազմում են մեկ ամբողջականություն։


== Նկարագրություն ==
Առաջին առասպելն այն մասին է, թե ինչպես աստվածները հավաքվել են հսկաներից մեկի՝ Էգիրի մոտ, որը հայտնի է ասերի համար ճոխ խնջույքներ կազմակերպելով և թե ինչպիսի արկածներով են հսկա Հիմիրի ապարանքից ձեռք բերում գարեջուր եփելու  համար հսկայական ծավալի կաթսան։ Դրան մասնակցում են Օդինի քաջ որդի Թորը և նրա եղբայր ու ընկեր, միձեռանի աստված Տիրը։
Հաջորդ ներմուծված առասպելում Թորը, հանդես գալով որպես ձկնորս, պայքարում է Միդգարդյան վիշապ, երկրագունդը պարուրած հրեշ Յորմունդգանդր օձի հետ։ Առասպելը, որպես ամբողջական երգ, շատ հնարավոր է՝ սկանդինավյան դիցարան է մտել Արևելքից և իր մեջ պարունակում է հնդեվրոպական առասպելաբանական շերտեր։ Այն հիշեցնում է հնագույն արևելյան դիցաբանությանը հարազատ մոտիվի՝ բարեգութ աստծու և հրեշ-քաոսի մենամարտը, որից հաղթող է դուրս գալիս մարդկանց բարերարը։
Վերջում հսկայական կաթսայով հանդերձ երկու քաջ ասերը՝ Թորը և Տիրը, իրենց մարտական կառքով սլանում են դեպի աստվածների հավաքատեղի։ Կաթսան վերջապես հայտնվում է Էգիրի մոտ անցկացվող խնջույքին։
«Երգ Հիմիրի մասին» առասպելն իր մեջ քրիստոնեական ժամանակաշրջանի շերտեր չի պարունակում՝ ընթերցողի համար հնարավորություն ստեղծելով տեղափոխվելու հին ժամանակներ և ըմբոշխնել հեթանոսական արխայիկ սյուների վրա կառուցված այդ հիանալի գրական հուշակոթողի ողջ հմայքը։


== Աղբյուրներ ==
Ավագ Էդդա, Անտարես հրատարակչություն, Երևան 2018 թ.: Թարգմանիչ՝ Հակոբ Սարգսյան։
Պերեկրեստովկա (այլ կիրառումներ)

Պերեկրեստովկա, կարող է վերաբերել՝

Պերեկրեստովկա - գյուղ, Ուկրաինայի Կիրովոգրադի մարզի Սվետլովոդսկի շրջանում
Պերեկրեստովկա - գյուղ, Ուկրաինայի Սումիի մարզի Ռոմնիի շրջանում
Պերեկրեստովկա - գյուղ, Ուկրաինայի Սումիի մարզի Սումիի շրջանում
Նորբաբելոնական արվեստ

Նորբաբելոնական արվեստ՝ 7-րդ դարում ձևավորված արվեստը Բաբելոնում։
Մարաստանի հետ Ասորեստանյան տերության կործանումից հետո Հին Բաբելոնի մոտ սկսվեց վերելքի մի նոր շրջան։ Բաբելոն քաղաքը դարձավ խոշոր առևտրական կենտրոն։


== Ճարատարապետություն ==
Ճարտարապետությունը Նորբաբելոնական թագավորության արվեստի առաջատար ճյուղն էր։ Այն սերտորեն համագործակցում էր զարդարվեստի հետ։
Նաբուգոդոնոսոր 2-րդ-ի օրոք (մ.թ.ա. 605-562) նոր թափ է առնում շինարարությունը։ Ճարտարապետական նոր տեսք է ստանում Բաբելոն քաղաքը։ Քաղաքի հատակագիծը 10 քառ. կմ մակերեսով կանոնավոր ուղղանկյունի էր։ Քաղաքը պարսպապատ էր, իսկ 8 դարպասները կրում էին աստվածների անունները։ Քաղաքի գլխավոր դարպասը «Իշտար դարպասն» էր, որտեղից սկսվում էր շքերթների, թափորների սուրբ ճանապարհը, որը պատված էր կրաքարե և փշրաքարե սպիտակ ու կարմիր սալերով։ Այդ ճանապարհը տանում է Մարդուկ աստծուն նվիրված Բաբելոնի Էսագիլ գլխավոր տաճարը։ Տաճարի կողքին է գտնվում 90 մետրանոց նշանավոր բաբելոնյան աշտարակը՝ Էտեմենանկին։ Աշտարակի յոթ աստիճանների գագաթին էր գտնվում ոսկեզօծ եղջույրներով զարդարված սրբավայրը։ Իրենց զարդանախշերով աչքի էին ընկնում նաև Նաբուգոդոնոսոր 2-րդ-ի պալատները։
1718

1718 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 1718 թվականն է, 
XVIII դարի 18-րդ տարին։


== Դեպքեր ==


== Ծնունդներ ==
Փետրվարի 18 - Սյորեն Աբիլդգոր, դանիացի բնագետ, գրող և նկարազարդող


== Մահեր ==
Բրի սու Մորտան

Բրի սու Մորտան (ֆր.՝ Brie-sous-Mortagne), համայնք Ֆրանսիայում՝ Պուատու-Շարանտ երկրամասի Ծովափնյա Շարանտ գավառ Սենտի շրջանում։ Մտնում է Կոզ կանտոնի կազմի մեջ։ 
Համայնքի INSEE կոդ՝ 17068։


== Բնակչություն ==
Համայնքի բնակչությունը 2010 թվականին կազմում էր 252 մարդ։


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ. Բրի սու Մորտան (ֆր.)
Սեպակյուլա (գյուղ, Հալինգա շրջան)

Անվան այլ կիրառումների համար տե՛ս՝ ՍեպակյուլաՍեպակյուլա (էստ․՝ Sepaküla), գյուղ Էստոնիայի Պյարնումաա նահանգի Հալինգա շրջանում։
2011 թվականի տվյալներով գյուղում բնակվում էր 6 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կանդակովկա (գյուղ, Կիգինսկի շրջան)

Անվան այլ կիրառումների համար տե՛ս՝ ԿանդակովկաԿանդակովկա (ռուս.՝ Кандаковка, բաշկիրերեն՝ Кандаковка), գյուղ Ռուսաստանի Բաշկորտոստան հանրապետության Կիգինսկի շրջանի կազմում։
Բնակչությունը 2009 թվականին գրանցված տվյալներով կազմում էր 460 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շուտի Գաթվա

Շուտի Գաթվա (, հոկտեմբերի 16, 1992(1992-10-16), Կիգալի, Ռուանդա), շոտլանդացի–ռուանդացի դերասան։ Նա կատարել է Էրիկ Էֆիոնգի դերը «Netflix»-ի «Սեռական դաստիարակություն» հեռուստասերիալում, ինչի համար բարձր գնահատականներ է ստացել քննադատների կողմից։


== Վաղ տարիներ ==
Գաթվան ծնվել է 1992 թվականի հոկտեմբերի 16–ին Ռուանդայում։ Հայրը PhD-ի լրագրող է, որի հիմնական թեման աստվածաբանությունն է։ Գաթվան մեծացել է Շոտլանդիայի Էդինբուրգ և Դանֆերմլին քաղաքներում։ 2013 թվականին բակալավրի աստիճանով ավարտել է Շոտլանդիայի թագավորական կոնսերվատորիան։


== Գործունեություն ==
2018 թվականի մայիսին հայտարարվել է, որ Գաթվան Ջիլիան Անդերսոնի և Էյսա Բաթերֆիլդի հետ դեր է ունենալու «Netflix»–ի «Սեռական դաստիարակություն» հեռուստասերիալում։ Հեռուստասերիալը թողարկվել է 2019 թվականի հունիսի 11–ին։
Գաթվայի կերտած Էրիկ Էֆիոնգի դերը շատ լավ է ընդունվել քննադատների կողմից, որոնք նշել են, որ այս կերպարը տարբերվում է գեյի կամ սևամորթ լավագույն ընկերոջ կլիշե կերպարից։


== Ֆիլմագրություն ==


=== Ֆիլմ ===


=== Հեռուստատեսություն ===


== Մրցանակներ և անվանակարգեր ==


== Ծանոթագրություններ ==
Զամնիուսի

Զամնիուսի (ուկրաիներեն՝ Замниуси), գյուղ Ուկրաինայի Խարկովի մարզի Բոգոդուխովի շրջանում։
1991 թվականի տվյալներով Զամնիուսի գյուղում բնակվում էր 20 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սայմոն Բարոն-Քոեն

Սայմոն Բարոն-Քոեն (անգլ.՝ Simon Baron-Cohen, օգոստոսի 15, 1958(1958-08-15), Լոնդոն, Միացյալ Թագավորություն և Միացյալ Թագավորություն), բրիտանացի կլինիկական հոգեբան, Մեծ Բրիտանիայում Քեմբրիջի համալսարանի պրոֆեսոր։ Աուտիզմի հետազոտությունների կենտրոնի տնօրեն և  Թրինիթի քոլեջի գործող անդամ։ Նրա զարմիկը դերասան Սաշա Բարոն Քոենն է։


== Կենսագրություն ==
Լոնդոնի համալսարանական քոլեջում ստացել է հոգեբանության դոկտորի աստիճան, որտեղ նրա գիտական ղեկավարը եղել է Ուտա Ֆրիտը։
1985 թվականին դարձել է աշխատանքի հիմնական հեղինակ, որը ենթադրում է աուտիզմի և զարգացման դանդաղեցման միջև կապը մարդու հոգեբանության մոդելի զարգացման մեջ՝ երկու մարդկանց հույզերն ու մտադրությունները ճանաչելու մարդու ունակությունները։
Բարոն-Քոենը մյուս հետազոտողների հետ 1987 թվականին հայտնաբերել է, որ սինեսթեզիայի դրսևորումները ժամանակի ընթացքում չեն փոխվում։ Նրանց հաջողվել է նաև պարզել, որ սինեսթեզիան կարելի է չափել նեյրովիզուալիզացիայի միջոցով։ Նրա խումբը նաև ուսումնասիրել է սինեսթեզիայի և աուտիզմի միջև կապը։
1997 թվականին Բարոն-Քոենը մշակել է էմպատիզացիայի-սիստեմազացիայի տեսությունը։ Այս տեսության համաձայն, համակարգելու հակումով մարդիկ ավելի հակված են գիտությանը, մաթեմատիկային և տեխնիկական հմտություններին։ Նա կարծում է, որ երբ համակարգմանը հակված մարդիկ ընտրում են իրենց նման մարդկանց զուգընկեր, ապա նրանց երեխաներն ավելի հավանական է, որ տառապեն աուտիզմից։ Այս տեսությունը Բարոն-Կոենին նաև ստիպեց ուսումնասիրել հղիության ընթացքում տեստոստերոնի մակարդակի բարձրացումը և տղամարդկանց մոտ աուտիզմի սպեկտրի խանգարումների աճը։


== Ծանոթագրություններ ==
Ռյասնյա

Ռյասնյա (ռուս.՝ Рясня), գյուղ Ռուսաստանի Տվերի մարզի Ստարիցկի շրջանի կազմում։
Բնակչությունը 2008 թվականին գրանցված տվյալներով կազմում էր 190 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մարգի

Մարգի, գյուղ Արևմտյան Հայաստանում, Վանի վիլայեթի Հեքյարիի գավառում։ Գտնվում էր գավառի հարավ-արևմտյան ծայրամասում, Խաբուր գետի վերին հոսանքի ձախ ափին։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
(8894) 1995 PV

(8894) 1995 PV, աստերոիդ աստերոիդների հիմնական գոտում։ Հայտնաբերվել է 1995 թվականի օգոստոսի 2-ին Յոշիսադա Սիմիձուի և Տակեշի Ուրատայի կողմից Նաչի-Կացուուրայում։
Միջին հեռավորությունը Արեգակից կազմում է 2,284802 ա. մ., առավելագույնը մոտենում է 1,8886 ա. մ. հեռավորության վրա և հեռանում 2,681 ա. մ.։ Արեգակի շուրջ մեկ ամբողջական պտույտ է կատարում 1261,45 երկրային օրվա ընթացքում, իր ուղեծրով շարժվելով միջինում 0,285385 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,81° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8894) 1995 PV աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Անտիոքի պաշարում (253)

Անտիոքի պաշարում, ճակատամարտ, որը տեղի է ունեցել 253 թվականին հռոմեական լեգեոնների և Սասանյանների բանակի միջև։ Ուժային հարաբերակցությունն անհայտ է, սակայն հայտնի է, որ պարսկական կողմը՝ արքայից արքա Շապուհ I-ի գլխավորությամբ, նախահարձակ է եղել՝ նպատակամղված լինելով նվաճել Անտիոքը։
Հակամարտության բռնկման պատճառը Շապուհ I-ի աշխարհակալ նկրտումներն ու վերջինիս վարած կայսերապաշտական քաղաքականությունն էր։ Վերջինիս գլխավորությած պարսից զորքը շարունակաբար ասպատակում էր Հռոմեական կայսրության արևելյան պրովինցիաները և չնայած կողմերի միջև կնքված հաշտության համաձայնությանը՝ Շապուհ արքան քանիցս միջամտում էր Մեծ Հայքի թագավորության ներքին գործերին։
Այսպիսով, երկու երկրի գրգռված հարաբերությունները վերաճում են բաց պատերազմի, որի ընթացքում էլ պարսկական զորքերին հաջողվում է ներթափանցել Միջագետք (253 թվականին)։ Նախքան Անտիոքի պաշարումը, Շապուհի զորքերը պարտության են մատնում Սիրիայի Բարբալիսոս քաղաքում կենտրոնացած հռոմեական լեգեոններին։ Անտիոքի զավթումից հետո պարսիկները ձեռնամուխ են լինում քաղաքի թալանմանը։
Շապուհը փորձում է զարգացնել ռազմավարական հաջողություններն ու ներխուժել Փոքր Ասիա, սակայն նորաստեղծ Պալմիրիայի իշխանի հարձակումներն արգելակում են վերջինիս առաջխաղացումը։ Շուտով հակապարսկական արշավանք է ձեռնարկում նաև Հռոմի նորընտիր կայսր Պուբլիոս Լիկինիոս Վալերիանոսը։ Պարսիկները ստիպված են լինում լքել Անտիոքը։


== Տես նաև ==
Հռոմեա-պարսկական պատերազմներ


== Ծանոթագրություններ ==
Վենդետտա

«Վենդետտա», 2016 թվականին Accord Production-ի կողմից նկարահանված քրեական դրամա, որը Կենտրոն հեռուստաընկերության եթերում ցուցադրվում է 2016 թվականի հուլիսի 25-ից։


== Սյուժե ==
Վենդետտա հեռուստասերիալի հիմքում ընկած է երկու ընտանիքների՝ Այվազյանների և Ադամյանների պատմությունը։ Արամ Ադամյանը և Գրիգ Այվազյանը երկու ընտանքիների պարագլուխներն են։ Համերաշխ ընկերներ էին մինչև այն պահը, երբ կիսելու բան ունեցան։ Արամ Ադամյանը օգտվելով Գրիգ Այվազյանի անուշադրությունից, միասին ձեռք բերած ոսկու հանքերը գրանցեց իր անվան տակ։ Այդ օրվանից սկսվեց Ադամյան և Այվազյան ընտանիքների արյան վրեժը։
Երկու ընտանիքների դժբախտությունների անվերջանալի շղթա, որ զրնգում է բերդի պատերի դռներին՝ կախաղան դարձած։ Դու կարող ես կյանքդ նվիրել մարդկանց, փրկել, ապրեցնել, բայց միևնույն է, փողի ուժը ունակ է քեզ կործանելու։ 
Ատելությունից զատ հեռուստանովելում ներկայացվում է սեր։ Սեր, որը կարող է փրկել։ Դու կարող ես չճանաչելով սիրել թշնամուդ, դու կարող ես ծնկի գալ հորդ առաջ ու սեր աղերեսել, բայց արյան վրեժի գույնը անգամ՝ սիրո սպիտակը չի լվանում։
Արամ Ադամյան և Գրիգ Այվազյան, երկու պարագլուխների պայքարի արդյունքում արյունը դարձավ Գրիգի որդու՝ Արտոյի ճակատագիրը։ Նրանով կավարտվի անցյալի ու ներկայի շղթան և արյան վրեժը կդաջվի ապագայի երակներում։ Ամեն ինչ սկսվում է նորից, ոչինչ ու երբեք չի ավարտվում, մենք վերածնվում ենք ամեն օր, մենք կյանք ենք խլում առանց իրավունքի։ Բայց մենք շարունակում ենք ապրել և բոլորս մեր մեջ կրում ենք մեր ՎԵՆԴԵՏՏԱՆ...


== Դերասանական կազմ ==


=== Այվազյաններ ===


=== Ադամյաններ ===


=== Ադամյան / Այվազյան ===


=== Բանտ ===


=== Հիմնական մյուս կերպարներ ===


== Նկարահանող խումբ ==
Նախագծի հեղինակ և Պրոդյուսեր  - Էդգար Ավագյան
Ռեժիսոր և բեմադրող օպերատոր  - Վահե Սայան
Երկրորդ Ռեժիսոր  - Էրիկ Ղուկասյան
Սցենարիստ  - Գոհար Մեժլումյան , Անի Մաղաքյան (10-րդ սերիայից սկսած) 
Տնօրեն  - Սարգիս Տաշչյան
Պլանավորող - Լևոն Երիցյան
Ադմինիստրատոր  - Ռոզի Սանդոյան
Հնչյունային ռեժիսոր  - Արթուր Ավագյան
Մոնտաժ- Ալբերտ Մարկոսյան
Դիմահարդար  - Մարիա Մկրտչյան
Օպերատոր - Վաղինակ Կարապետյան
Օպերատորի օգնական  - Տիգրան Բեգլարյան
Օպերատորի օգնական  - Վահրամ Ղազանչյան
Օպերատորի օգնական  - Արմեն Երեմյան


== Սերիաներ ==


== Ցուցադրություն ==


== Ծանոթագրություններ ==


== Արտաքին հղումներ ==
«Վենդետտա» հեռուստաֆիլմի պաշտոնական էջը ֆեյսբուքում
«Վենդետտա» հեռուստաֆիլմի թրեյլերը
«Վենդետտա» հեռուստաֆիլմի էջը USArmenia ընկերության կայքում Archived 2016-07-09 at the Wayback Machine.
«Վենդետտա» հեռուստաֆիլմի էջը Armfilm.org կայքում
«Վենդետտա» հեռուստաֆիլմի էջը Armserial.com կայքում Archived 2016-09-30 at the Wayback Machine.
Ստուդենոկսկի գյուղական խորհուրդ (Գլուխովսկի շրջան)

Անվան այլ կիրառումների համար տե՛ս՝ Ստուդենոկսկի գյուղական խորհուրդ (այլ կիրառումներ)Ստուդենոկսկի գյուղական խորհուրդ  (ուկրաիներեն՝ Студеноцька сільська рада), Ուկրաինայի Սումիի մարզի Գլուխովսկի շրջանում։
2001 թվականի տվյալներով Ստուդենոկսկի գյուղական խորհրդում բնակվում էր 903 մարդ։ Խորհրդում կա 1 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Աջանց

Աջանց, գյուղ Արևմտյան Հայաստանում, Էրզրումի վիլայեթի Սպերի գավառակում։


== Պատմություն ==
Աջանցի հայ բնակիչները տեղահանվել են Մեծ եղեռնի տարիներին։ Նրանց մեծ մասը զոհվել է, փրկվածները գաղթել են օտար երկրներ։


== Բնակչություն ==
XX դարի սկզբին ուներ 30 տուն հայ բնակիչ։


== Տնտեսություն ==
Զբաղվում էին երկրագործությամբ և անասնապահությամբ։


== Պատմամշակութային կառույցներ ==
Գյուղն ուներ Ս. Աստվածածին անունով եկեղեցի։


== Կրթություն ==
Գյուղում գործում էր վարժարան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Անտրոդոկո

Անտրոդոկո (իտալերեն՝ Antrodoco), կոմունա Իտալիայում, տեղակայված է Լացիոյի մարզում, ենթարկվում է Ռիետիի վարչական կենտրոնին։

Բնակչությունը կազմում է 2845 մարդ , խտությունը կազմում է 45 մարդ/քառ. կմ։ Զբաղեցնում է 63 քառ. կմ տարածք։ Փոստային ինդեքս - 2013, հեռախոսային կոդ - 0746։
Բնակավայրի հովանավոր է համարվում Սուրբ Աննան։ Քաղաքի օրը նշվում է հուլիսի 26-ին։


== Հղումներ ==
Քաղաքի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Paris Match

Paris Match (Պարի մատչ), ֆրանսիական ամենշաբաթյա լրագիր, որը հիմնադրվել է 1949 թվականին։ Առաջին համարը լույս է տեսել նույն թվականի մարտի 25-ին։


== Պատմություն ==
1926 թվականին լրագրող և մեդիամագնատ Լեոն Բելբին (ֆր.՝ Léon Bailby) ստեղծեց մարզական «Մատչ» (ֆր.՝ Match) ամսագիրը:1938 թվականին արդյունաբերող և մեդիամագնատ Ժան Պրուվոն (ֆր.՝ Jean Prouvost) վերսկսում է ամսագրի հրատարակումը՝ «Մատչ»-ում ավելացնելով լրատվական բաժին:Երկրորդ համաշխարհային պատերազմի ժամանակ ամսագրի հրատարակումը դադարեցվում է։ Պատերազմից հետո, 1949 թվականին ժան Պրուվոն հիմնադրեց «Պարի մատչ»-ը։
Առաջին գլխավոր խմբագիրը դարձավ ֆրանսիացի լրագրող, պատմաբան, քննադատ, գրականագետ և հումորիստ Փոլ Գորդոն (ֆր.՝ Paul Gordeaux), ով Լոնդոնում «Paris-Soirի» և «Մատչի» մշտական հատուկ թղթակիցն էր, «Պարի մատչ» անվանման և նրանում՝ «Կյանքի մատչ» (ֆր.՝ «Le Match de la vie») խորագրի հեղինակը։
Մինչև 1950 թվականի վերջը անունը մեծ հաջողության հասավ խմբագիր Էրվե Միլի (ֆր.՝ Hervé Mille) օրոք։ Դրանից հետո վաճառքը անկում ապրեց, որի պատճառը նոր շաբաթաթերթերի և հեռուստատեսության ի հայտ գալն էր։ Օրինակ՝ 1958 թվականին հրատարակվել էր 1 800 000 օրինակ, իսկ 1975 թվականին՝ 600 000:
1976 թվականին լրագիրը գնվեց ռադիոհաղորդավար և լուսանկարիչ Դանիել Ֆիլիպաչչիի (ֆր.՝ Daniel Filipacchi) կողմից, ով «Պարի մատչ»-ը դարձրեց Ֆրանսիայի ամենահաջողված և ազդեցիկ ամսագրերից մեկը։ Ամսագիր վերադարձավ ֆրանսիացի լրագրող Ռոջեր Թերոնը (ֆր.՝ Roger Thérond)՝ որպես գլխավոր խմբագիր. այս պաշտոնը նա զբաղեցրել էր նաև 1962 թվականից մինչև 1968 թվականը։ Գլխավոր խմբագրի պաշտոնը նա թողեց միայն 1999 թվականին։ Նրա ղեկավարությամբ «Պարի մատչ»-ը կրկին սկսեց վայելել հանրության սերը, ինչը անմիջապես խթանեց վաճառքը։ Ռոջեր Թերոնին անվանում էին «L'œil», ինչը ֆրանսերենից թարգմանաբար նշանակում է «Աչք»։ Նա իր պաշտոնից հեռացավ 74 տարեկանում։ 1999 թվականի հուլիսին նրան փոխարինեց ֆրանսիացի լրագրող Ալեն Ժենեստարը (ֆր.՝ Alain Genestar):
Այսօր «Պարի մատչ»-ը Hachette Filipacchi Médias հրատարակչության մի մասն է համարվում։ Այս հրատարակչությունը պատկանում է ֆրանսիական Lagardère խոշորագույն մեդիագրուպին։ 2008 թվականին Ֆրանսիայում տիրաժը գերազանցել է 633 000 օրինակը։


== Լրացուցիչ փաստեր ==
Մինչ 2008 թվականը ընկերության կարգախոսն էր՝ «Le poids des mots, le choc des photos», որի բառացի թարգմանությունը ռուսերեն՝ «Вес слов, шок фотографий», հայերեն՝ «Բառի կշիռ, լուսանկարների շոկ»։ 2008 թվականից ի վեր ընկերության կարգախոսն է՝ «La vie est une histoire vraie»՝ «Կյանքը ճշմարիտ պատմություն է»։


== Ծանոթագրություններ ==


== Արտաքին հղումներ ==
«Պարի Մատչ»ի պաշտոնական կայքը
«Lagardère»ի պաշտոնական կայքը (անգլերեն)
«Hachette Filipacchi Médias»ի պաշտոնական կայքը
Լիք շրջան (Միսսիսիպի)

Լիք շրջան (անգլ.՝ Leake County), ԱՄՆ Միսսիսիպի նահանգի 82 վարչական միավորներից մեկը։ Ընդհանուր տարածությունը 1.510 կմ² է, բնակչությունը՝ 23.805 մարդ (2010 թ. տվյալներով)։ Շրջկենտրոնն է Քարտեյջ բնակավայրը։ Կազմավորվել է 1833 թ.։ Շրջանը կոչվել է Միսիսիպիի նախկին նահանգապետներից մեկի՝ Վալտեր Լիկի անունով, ով ղեկավարել է նահանգը 1822-1825 թթ.:


== Ծանոթագրություններ ==
Սեմ Կասել

Սեմյուել Ջեյմս Կասել (անգլ.՝ Samuel James Cassell, նոյեմբերի 18, 1969(1969-11-18), Բալթիմոր, Մերիլենդ, ԱՄՆ), ամերիկացի բասկետբոլային մարզիչ, նախկին բասկետբոլիստ, խաղարկող։ Ներկա պահին հանդիսանում է Բասկետբոլի ազգային ասոցիացիայի (NBA) «Ֆիլադելֆիա Սևնթի Սիքսերս» ակումբի մարզչական կազմի անդամ։
Ուսանողական առաջնությունը Ֆլորիդայի նահանգային համալսարանում անցկացնելուց հետո Կասելը ընտրվում է 24-րդը 1993 թվականի NBA դրաֆթում՝ «Հյուստոն Ռոքեթսի» կողմից։ «Հյուստոնի» կազմում անցկացրած առաջին երկու մրցաշրջաններում Կասելը երկու տարի անընդմեջ հաղթել է NBA-ի առաջնությունը։ Երրորդ անգամ NBA-ի չեմպիոն Կասելը հռչակվում է 2008 թվականին՝ «Բոստոն Սելտիքսի» կազմում։
Մասնագիտական կարիերայի ընթացքում Կասելը մեկ անգամ ճանաչվել է աստղ (NBA All-Star) և մեկ անգամ էլ դարձել «All-NBA երկրորդ թիմ» խորհրդանշական հավաքականի անդամ։
Հանդես է եկել նաև «Դալաս Մավերիքս», «Նյու Ջերսի Նեթս», «Միլոուքի Բաքս», «Մինեսոտա Թիմբերվուլվզ» և «Լոս Անջելես Կլիպերս» ակումբներում։


== Ծանոթագրություններ ==


== Արտաքին հղումներ ==
Էջը NBA.com կայում
Էջը Բասկետբոլ-ռեֆերենսում Archived 2014-04-09 at the Wayback Machine.
Հաանյա (բարձրավայր)

Անվան այլ կիրառումների համար տե՛ս՝ Հաանյա (այլ կիրառումներ)
Հաանյա բարձրավայր (էստ․՝ Haanja kõrgustik), Էստոնիայի հարավ-արևելքում գտնվող բարձրավայրերից։ Երկրի «ամենաբարձր» բարձրավայրն է։ Կրում է նույն անունը ինչ և այստեղ գտնվող Վիրումաա նահանգի Հաանյա շրջանը և Հաանյա գյուղը։ Այս բարձրավայրում է գտնվում Էստոնիայի և ամբողջ Մերձբալթիկայի ամենաբարձր կետը՝ 318 մ ծովի մակերևույթից, Սուուռ Մունամյագի (էստ․՝ Suur-Munamägi) սարը։
Հաանյա բարձրավայրի հարավային մասը մասնակիորեն անցնում է Լատվիայի տարածք, որտեղ անվանվում է Ալուկսենյան բարձրավայր։ Լատվիական մասի առավելագույն բարձրության կետն ունի 271, 5 մ ծովի մակերևույթից՝ Դելինկալնս (լատիշ․՝ Dēliņkalns) բլուր։ Բարձրավայրի հարավարևելյան մասը գտնվում է Ռուսաստանի Պսկովի մարզի Պեչորսկի շրջանի տարածքի մեջ, այսպիսով այս բարձրավայրում է գտնվում երեք երկրների սահմանների հատման կետը։
Հաանյա բարձրավայրի վրա գտնվող այլ բարձր կետերից են Վալամյագին (էստ․՝ Vällamägi, 304 մ), Կեռեկունուն (էստ․՝ Kerekunnu 296 մ) և Ցյալբամյագի (էստ․՝ Tsälbamägi 293 մ)։ Բարձրավայրից սկիզբ են առնում մի քանի գետեր, որոնք հոսում են երեք տարբեր ուղղություներով՝ Չուդյան լիճ, Պսկովյան լիճ և Ֆիննական ծոց։


== Ծանոթագրություններ ==
Կամերի (կոմունա)

Կամերի (իտալերեն՝ Cameri), քաղաք Իտալիայի Պիեմոնտ մարզի Նովարա գավառում։
Բնակչությունը 10755 մարդ է (2010 թվականի տվյալներով)։ Բնակչության խտությունը 276 մարդ/կմ² է։ Տարածքը 39 կմ² է։ Փոստային ինդեքսը՝ 28062։ Հեռախոսային կոդը՝ 0321։
Բնակավայրի հովանավորն է համարվում սուրբ Գրեգորիան։


== Ժողովրդագրություն ==
Բնակչության աճը


== Կոմունայի վարչակազմ ==
Հեռախոսահամար։ 0321 511611
Էլեկտրոնային հասցե։ info@casalbeltrameonline.it
Պաշտոնական կայք։ http://www.comune.cameri.no.it/ www.comune.cameri.no.it]


== Տես նաև ==
Իտալիայի գավառներ


== Արտաքին հղումներ ==
Կամերիի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Դիադինի դաշտ

Դիադինի դաշտ, դաշտ Հայկական լեռնաշխարհում, Արածանիի ակունքների շրջանում։ Փռված է Դիադին գյուղաքաղաքի շրջակայում՝ կազմելով Ալաշկերտի դաշտի մի մասը։ Ոմանք ուղղակի նույնացնում են պատմական Շիրակի դաշտի հետ։


== Ծանոթագրություններ ==
Միքայել Հակոբյան

Միքայել Նավասարդի Հակոբյան (մարտի 10, 1925(1925-03-10), Արծվանիկ, Զանգեզուրի գավառ - դեկտեմբերի 25, 1983(1983-12-25), Երևան, Հայկական ԽՍՀ, ԽՍՀՄ), հայ արձակագիր, լրագրող, պատմական գիտությունների թեկնածու, ԽՍՀՄ գրողների միության անդամ 1969 թվականից։ ԽՄԿԿ անդամ 1948 թվականից։


== Կենսագրություն ==
Ծնվել է ՀԽՍՀ Ղափանի շրջանի Արծվանիկ գյուղում։ 1943-1945 թվականներին ծառայել է խորհրդային բանակում, մասնակցել Հայրենական մեծ պատերազմին։ Զորացրվելուց հետո եղել է «Ավանգարդ» թերթի սեփական թղթակիցը Զանգեզուրում։ 1947-1949 թվականներին գրական աշխատող, ապա պատասխանատու քարուղար էր Ղափանի «Պղնձի համար» թերթում։ 1954 թվականին ավարտել է Երևանի համալսարանի բանասիրական ֆակուլտետի ժուռնալիստիկայի բաժինը։ 1952-1954 թվականներին ուսանելու տարիներին, եղել է «Սովետական ուսանողություն» թերթի խմբագիրը։ 1955-1957 թվականներին աշխատել է «Ավանգարդի» խմբագրությունում որպես բաժնի վարիչ, պատասխանատու քարտուղար, խմբագրի տեղակալ։ 1957-1959 թվականներին «Առողջապահություն» ամսագրի պատասխանատու քարտուղարն էր։ 1959-1961 թվականներին սովորել է ՀԽՍՀ ԳԱ ասպիրանտուրայում։ 1962-1965 թվականներին եղել է ՀԽՍՀ ԳԱ «Տեղեկագիր հասարակական գիտությունների» ամսագրի պատասխանատու քարտուղարը, 1965-1966 թվականներին՝ «Սովետական Հայաստան» օրաթերթի պատասխանատու քարտուղարը, 1966-1969 թվականներին՝ Հայկական սովետական հանրագիտարանի պատասխանատու քարտուղարը, ապա ավագ գիտխմբագիր, 1969-1973 թվականներին՝ ՀԽՍՀ ԳԱ «Լրաբեր հասարակական գիտությունների» ամսագրի պատասխանատու քարտուղարը։ 1973-1983 թվականներին ավագ գիտաշխատող է եղել ՀԽՍՀ ԳԱ պատմության ինստիտուտում։ 1974 թվականին «Գրիգոր Մսերյանը և նրա Մետերոա հանդեսը հայ լուսավորական-դեմոկրատական շարժման մեջ» թեմայով դիսերտացիա է պաշտպանել և ստացել պատմական գիտությունների թեկնածուի աստիճան։
Ռուսերեն լույս է տեսել նրա «Օր առանց մայրամուտի» գիրքը (Երևան, 1974)։
Պարգևատրվել է Կարմիր աստղի շքանշանով (1945)։ Մահացել է Երևանում։


== Երկեր ==
Անհետ կորած մարդիկ, վավերագրական երկ, 1964։
Որդու վերադարձը, վավերագրական երկ, 1968։
Օր առանց մայրամուտի, Երևան, 1974։
Բաբախող սրտեր, վավերագրական երկ, 1981։
Կոմիսարը, վավերագրական երկ, 1982։


== Ծանոթագրություններ ==
Infinite H

Infinite H (հանգըլ՝ 인피니트 H), հարավկորեական Infinite բոյ բենդի առաջին յունիտը, թողարկել է Woollim Entertainment֊ը։ Յունիտը կազմված է Infinite֊ի երկու անդամներից՝ Դոնու և Հոյա։ Նրանք դեբյուտ են ունեցել 2013 թվականի հունվարին մինի ալբոմի «Fly High» սինգլով։


== Պատմություն ==


=== 2012՝ դեբյուտից առաջ ===
Մինչ յունիտը կազմելը, նրանք երկուսով Infinite֊ի համերգի ժամանակ կատարել են մի շարք զուգերգեր, ինչպիսիք են «Crying»֊ը և «You Look Look Good»֊ը, որը մեծ ուշադրություն գրավեց։ Չնայած նրան, որ նրանք Infinite֊ի համերգի ժամանակ  ունեցան հիանալի ելույթ Woollim Entertainment֊ը հայտարարել է, որ խումբը դեբյուտ է ունենալու 2013 թվականին, երբ Infinite֊ը կավարտի իր շրջագայությունը Ճապոնիայում։ Նրանք 2012 թվականի օգոստոսի 8֊ին կատարել են «Infinite Concert That Summer» դեբյուտային ալբոմի «Without You» երգը։ 2012 թվականի դեկտեմբերի 20֊ին նրանք առաջին անգամ կատարել են դուետ «M! Countdown»֊ում հատուկ փուլի համար։


=== 2013-14՝ դեբյուտ Fly High֊ի հետ ===
2013 թվականի հունվարի 11֊ին EP Fly High սինգլը պաշտոնական դեբյուտ ունեցավ։ 2013 թվականի հունվարի 10֊ին M! Countdown֊ում արդեն լուրեր էին տարածվում նոր ալբոմի մասին։ 2014 թվականի փետրվարի 28֊ին և մարտի 1֊ին Infinite֊ի կրկնված համերգի ժամանակ, «One Great Step Returns», Յունիտը ելույթ է ունեցել իրենց նոր «Alone» սինգլով, որի խոսքերի հեղինակն անձամբ ինքն էր։ Երգը հետո ավելացվել է «Infinite, Season 2» ալբոմում։


=== 2015՝ Fly Again ===
2015 թվականի հունվարի 26֊ին, երկու տարի հետո, խումբը թողարկում է քամբեք, թողարկվեց երկրորդ EP, Fly Again֊ը։ Նույն օրը տեղի ունեցավ մամլո ասուլիս AX Korea֊ում, Սեուլում։ Պրոմոակցիաները սկսել են հունվարի 31֊ից M! Countdown֊ում։


== Անդամներ ==
Չան Դոն Ու(հանգըլ՝ 장동우), գլխավոր վոկալիստ։
Լի Հովոն (հանգըլ՝ 이호원), ռեփեր, վոկալիստ։


== Սկավառակագրություն ==


=== Մինի ալբոմներ ===
Fly High (2013)
Fly Again (2015)


== Ֆիլմագրություն ==


=== Ժամանցային շոուներ ===


== Մրցանակներ և նոմինացիաներ ==


=== Երաժշտական մրցանակներ ===


== Ծանոթագրություններ ==


== Արտաքին հղումներ ==
http://www.woolliment.com/artist/artist_infinite_bio.wol Archived 2014-11-02 at the Wayback Machine.
http://news.chosun.com/site/data/html_dir/2015/01/26/2015012604405.html Archived 2015-02-18 at the Wayback Machine.
http://mwave.interest.me/en/kpop-news/article/85300/infinite-h-unveils-fly-again-poster-and-showcase-information(չաշխատող հղում)
http://news.chosun.com/site/data/html_dir/2014/05/15/2014051500955.html
http://news.chosun.com/site/data/html_dir/2014/02/28/2014022803499.html
http://news.nate.com/view/20120807n37275
http://www.allkpop.com/article/2012/09/infinites-dongwoo-and-hoya-to-promote-next-year-as-infinite-h-with-release-of-album
Գայ Բյորջես

Գայ Բյորջես (անգլ.՝ Guy Francis De Moncy Burgess, ապրիլի 16, 1911(1911-04-16), Devonport, քաղաք Պլիմուտ, Դևոն, Անգլիա, Մեծ Բրիտանիայի և Իռլանդիայի միացյալ թագավորություն - օգոստոսի 30, 1963(1963-08-30)[…], Մոսկվա, ՌԽՖՍՀ, ԽՍՀՄ), «ԲիԲիՍիի» հաղորդավար, անգլիական MI5-ի և ԽՍՀՄ Ներքին գործերի ժողովրդական կոմիսարիատի կրկնակի լրտես։ Եղել է Քեմբրիջյան հնգյակի անդամ։


== Կենսագրություն ==
Ծնվել է 1911 թվականին Անգլիայի հարավ-արևմուտքում գտնվող Դեվոնպորտ քաղաքում՝ նավատորմի սպա Մալքոլմ Քինգսֆորդ դե Մոնսի Բյորջեսի և Էվելին Մերիի ընտանիքում։ Սովորել է Իթըն քոլեջում, այնուհետև հոր օրինակով սովորել է Դարթմութի թագավորական ռազմածովային նավատորմի «Բրիտանիա» ակադեմիայում։
1934 թվականին ավարտել է Քեմբրիջի համալսարանի Թրինիթի քոլեջը, որտեղ անդամակցել է «Քեմբրիջի առաքյալներ» փակ ինտելեկտուալ խմբին, որի անդամները հայտնի են եղել իրենց մարքսիստական հայացքներով։ Այդ ժամանակ նա արդեն ծանոթ է եղել «Քեմբրիջյան հնգյակի» մյուս մասնակիցների և խորհրդային հետախույզ Արնոլդ Դեյչի հետ, ով և հավաքագրել է Բյորջեսին և համակարգել նրա աշխատանքը Մոսկվայի հետ։ Նույն տարում սկսել է թաքցնել իր ձախ հայացքները և անդամակցել Անգլո-գերմանական պրոնացիստական կազմակերպությանը։ Այս կազմակերպության անդամ է եղել նաև Քիմ Ֆիլբին։
Համալսարանն ավարտելուց հետո աշխատել է գնդապետ Ջոն Մաքնամարի օգնականի պաշտոնում։ 1936-1944 թվականներին աշխատել է «ԲիԲիՍիում»։ Թողարկել է «Շաբաթը Վեսթմինսթերում» հաղորդաշարը։ 1939-1941 թվականներին համատեղությամբ աշխատել է MI5-ի քարոզչության բաժնում։ 1944 թվականին աշխատանքի է ընդունվել Միացյալ թագավորության արտաքին գործերի նախարարությունում։
Լոնդոնում Բյորջեսը ապրել է Չեսթեր սքվերում, այնուհետ Բենթինք փողոցում, որտեղ Էնթոնի Բլանտի հետ միասին վարձակալել է իրենց համալսարանական ընկերոջ Վիկտոր Ռոթշիլդի բնակարանը։ Բարոն Ռոթշիլդին պատկանող բնակարանը պատերազմի տարիներին Լոնդոնում բոհեմական կյանքի հայտնի կենտրոն էր։ Եվ չնայած, որ և Բյորջեսը, և Բլանտը եղել են համասեռամոլներ, Բլանտը իր հուշերում գրել է, որ իրենք չեն ունեցել «սեռական կապ»։
1947 թվականին ուղարկվել է Վաշինգտոն և նշանակվել Նորին մեծության դեսպանատան երկրորդ քարտուղարի պաշտոնում։
1951 թվականի մարտին Վաշինգտոնում հանդիպել է Մայքլ Սթրեյթի հետ։ Այդ ժամանակ Ֆիլբին զգուշացրել է Բյորջեսին և Դոնալդ Մաքլեյնին, որ նրանք կասկածի տակ են և, ամենայն հավանականությամբ, կբացահայտվեն մոտ ժամանակներում։ 1951 թվականի մայիսին երկուսն էլ լքել են Անգլիան և ուղևորվել Կույբիշև։ 1956 թվականին Բյորջեսին թույլատրել են բնակվել Մոսկվայում։ Նա ստացել է խորհրդային անձնագիր՝ Ջիմ Էլիոթ անվամբ։ Նույն տարվա օգոստոսին Մոսկվա է ժամանել Թոմ Դրիբերգը՝ Բյորջեսից հարցազրույց վերցնելու նպատակով։
Բյորջեսը չի հարմարվել խորհրդային կյանքին և լինելով ալկոհոլիկ 1963 թվականին մահացել ալկոհոլիզմից։ Մահացածի վերջին կամքի համաձայն, նրա աճյունը փոխանցվել է Բրիտանիայում ապրող իր հարազատներին։


== Ծանոթագրություններ ==


== Գրականություն ==
Lownie Andrew. Stalin’s Englshman: The Lives of Guy Burgess, London: Hodder and Stoughton, 2015. ISBN 978-1473627369.


== Արտաքին հղումներ ==
Советский шпион, который работал на Би-би-си на сайте Русской службы BBC.
Шпионаж был его страстью. Биография советского агента Гая Бёрджесса — авантюриста, увлекшегося коммунизмом, но разочаровавшегося в СССР на сайте Радио Свобода.
Քեմալ-Էգերեկ

Քեմալ-Էգերեկ (ուկրաիներեն՝ Кемаль-Егерек, Ղրիմի թաթարերեն՝ Kemal Egerek), լեռնագագաթ Ղրիմում, բարձրությամբ չորրորդը Ղրիմի լեռներում։ Լեռան անվանումը հաճախ կրճատ է օգտագործվում՝ «Քեմալ»։ Լեռը գտնվում է Մասանդրա ավանից մի քանի կիլոմետր հեռավորության վրա դեպի հյուսիս։
Լեռնագագաթի անվանումը ունի թաթարեն ծագում, բառացի թարգմանությամբ նշանակում է «Քեմալի փարախ» (Kemal - բավականին տարածված տղամարդու անուն, egerek - «փարախ, փակ տարածք ոչխար արածացնելու համար»)։


== Ծանոթագրություններ ==


== Արտաքին հղումներ ==
Լեռնագագաթի մերձակայքի քարտեզ - Կասպանա գետի աղբյուրները
Քեմալ-Էգերեկի մերձակայքի տուրիստական ուղեգծերը
Յալթայի յայլայի տուրիստական ուղեգիծ
Քեմալ-Էգերեկի լուսանկարներ Archived 2016-03-04 at the Wayback Machine.
Կյուրեղ Տուրովցի

Կյուրեղ Տուրովցի (եկեղեցասլավոնական լեզվով՝ Кѷриллъ Туровськiй, բելառուս․՝ Кірыла Тураўскі, ռուս.՝ Кирилл Туровский, մոտ ապրիլի 28, 1130, Տուրով, Կիևյան Ռուսիա - մոտ 1182, Տուրով, Principality of Turov and Pinsk), ռուս ուղղափառ եկեղեցու եպիսկոպոս և սուրբ, Կիևյան Ռուսիայի առաջին և լավագույն աստվածաբաններից մեկը։ Ապրել է Տուրովի իշխանությունում, որը գտնվել է ներկայիս Բելառուսի հարավային մասում։ Ուղղափառ եկեղեցին սահմանել է նրան նվիրված տոն, որը նշվում է յուրաքանչյուր տարվա ապրիլի 28-ին։ Հռոմի Պողոս VI պապի օրոք նա 1969 թվականին դասվել է նաև կաթոլիկ եկեղեցու սրբերի շարքին։
Դարեր շարունակ Կյուրեղ Տուրովցին հեղինակություն ու համբավ է վայելել ոչ միայն որպես եկեղեցական գործիչ, այլև իբրև գրող, որի ստեղծագործությունները շարունակաբար ընդօրինակվել ու բազմացվել են։ Նրա գրական ժառանգության մասին Զենկովսկին գրել է. «Եպիսկոպոս Կյուրեղ Տուրովցին ուղղափառ եկեղեցու թերևս ամենահմուտ աստվածաբանն էր, որն իր գրվածքներով կարող էր մրցակցել բյուզանդացի աստվածաբանների հետ։ Նա հիանալի տիրապետում էր հունարենին և իր գրական նվաճումներով գերազանցել է իր  ժամանակակից բոլոր ռուսներին... Նրա ստեղծագործություններից ամենասիրվածն ու մեծ ժողովրդականություն վայելողը գարնան հաղթական գալուսը նկարագրող քարոզն է, որն այլաբանորեն պատկերում է Քրիստոսի հարությունը»։ Սուրբի գրական վարպետությունը բարձր են գնահատել թե՛ ժամանակակիցները և թե՛ հետագա սերունդները։ Նրա «Խոսք» խորագրով հայտնի ստեղծագործությունն ընդգրկված է բազմաթիվ ժողովածուներում՝ բյուզանդացի աստվածաբանների ու քարոզիչների երկերի հետ միասին։


== Մեծարանք ==
Կյուրեղ Տուրովցու հուշարձանները կանգնեցված են Տուրովում, Գոմելում, Մինսկում, նրա անունով է կոչվել Մինսկի հոգևոր ակադեմիան։ Նա, Եֆրոսինյա Պոլոցկցու հետ մեկտեղ, համարվում է բելառուսների ամենապաշտելի սուրբերից մեկը։
Բելառուսում սուրբ Կյուրեղին են նվիրված մի շարք ուղղափառ եկեղեցիներ Մինսկում, Տուրովում, Գոմելի մարզի Սվետլոգորսկ քաղաքում։ Բացի այդ, Կյուրեղ Տուրովցու անունը շնորհվել է բելառուսական սփյուռքի ուղղափառ և կաթոլիկ մի քանի եկեղեցիների, այդ թվում՝ Լոնդոնում, Տորոնտոյում, Բրուքլինում։


== Պատկերասրահ ==

		
		
		


== Գրականություն ==


== Ծանոթագրություններ ==


== Արտաքին հղումներ ==
История Беларуси IX-XVIII веков: Life Archived 2018-06-27 at the Wayback Machine.
История Беларуси IX-XVIII веков: Works Archived 2018-07-11 at the Wayback Machine.
Кирилл Туровский. [Собрание из 68 сочинений]. || По изд.: Мельнікаў А.А. Кірыл, епіскап Тураўскі. Жыццё, спадчына, светапогляд. 2-е выд., Мн., 2000. - Эл. версия: О.Лицкевич, 2002-2003.
Ջամբոլոնիա

Ջամբոլոնիա, Ջովանի դե Բոլոնյա (Giambologna, Giovanni da Bologna, 1529, Դուե, Ֆլանդրիայի դքսություն - օգոստոսի 14, 1608(1608-08-14) կամ օգոստոսի 13, 1608(1608-08-13), Ֆլորենցիա), իսկական անունը` Ժան դե Բուլոն (Jean de Boulogne), ֆլորենտացի քանդակագործ-մաներիստ և վաղ բարոկկոյի ներկայացուցիչ։


== Կենսագրություն ==
Ջամբոլոնիան ծագում է Ֆլանդրիայի Հաբսբուրգներներից։ Գեղանկարչություն է սովորել Անտվերպենում, այնուհետև տեղափոխվել է Իտալիա և Հռոմում ուսումնասիրել է անտիկ քանդակագործություն։
Ջամբոլոնիան գտնվել է Միքելանջելոյի ուժեղ ազդեցության տակ (ում ղեկավարությամբ մոտ երկու տարի աշխատել է Հռոմում)։ Միևնույն ժամանակ` ստեղծել է մաներիստական ուղղվածության սեփական գեղարվեստական ոճը, որը տարբերվում է սառը էլեգանտությամբ և գեղեցկությամբ։
Ջամբոլոնիան իր առաջին խոշոր հոնորարն ստացել է Հռոմի Պիոս 4-րդ պապից` Բոլոնյայում Նեպտունի շատրվանի համար պատրաստված Նեպտունի հսկայական արձանի դիմաց։ Ջամբոլոնիան ստեղծել է մեծաթիվ քանդակներ մարմարից և բրոնզից, այդ թվում և` զարդարանքներ շատրվանների, իտալական ազնվականության, հատկապես` Մեդիչիների համար։ Իր կյանքի մեծագույն մասն անց է կացրել Ֆլորնցիայում, որտեղ տեղափոխվել է 1553 թվականին։ 
Ջամբոլոնիան թաղված է իր սեփական նախագծով ստեղծված եկեղեցու ժամատանը։


== Ստեղծագործություններ ==
Վեներա, (Բոբոլի այգիներ),
Սամսոնը և փղշտացին (Լոնդոն, Վիկտորիայի և Ալբերտի թանգարան, 1562-1567),
Մերկուրի (Բոլոնյա, Պետական թանգարան, 1563),
Նեպտունի շատրվան, (Բոլոնյա, 1563-1566),
Մարս (Նյու Յորք, 1565-1570),
Հնդկուհի (Ֆլորենցիա, Բարջելո),
Կապիկ (Փարիզ, Լուվր, 1570),
Պսիքե (Լոս Անջելես, Փոլ Գեթիի թանգարան, 1571-1573),
Սաբինուհու առևանգումը (Ֆլորենցիա, 1574-1580),
Շատրվան Օվկիանոս (Ֆլորենցիա, 1575),
Սատիրի հետ քնած նիմֆան (Դրեզդեն, Դրեզդենի գեղարվեստական պետական հավաքածուներ, 1575-1580),
Նեսը և Դեյանիրան (Փարիզ, Լուվր, 1576),
Սաբինուհու առևանգումը (Նեապոլ, Կապոդիմոնտե թանգարան, 1579),
Արդարություն (Ջենովա, 1579-1590),
Մերկուրի (Ֆլորենցիա, Բարջելո, 1580),
Մերկուրի (Փարիզ, Լուվր),
Մերկուրի (Վիենա, Արվեստի պատմության թանգարան (Վիեննա)),
Սուրբ Ֆիլիպ (Ֆլորենցիա, Սան Մարկո, Սալվատի Կապելա, 1579-1589),
Սուրբ Հովհաննես Մկրտիչ (Ֆլորենցիա, Սան Մարկո, Սալվատի Կապելա, 1579-1589),
Կոզինո I-ի ձիով արձանը (Ֆլորենցիա, 1587-1594),
Սուրբ Հովհաննես Մկրտիչ (Ֆլորենցիա, 1588),
Ցուլ (Ամստերդամ, Պետական թանգարան (Ամստերդամ), 1580-1600),
Տրիտոն (Նեպտուն) (Նյու Յորք, Մետրոպոլիտեն թանգարան (Նյու Յորք))
Սբ. Լուկաս (Օրսանմիկելե թանգարան, Ֆլորենցիա, 1597-1602)
Հերկուլեսն ու Կենտավրոսը (Ֆլորենցիա, 1599)


== Պատկերասրահ ==

		
		


== Ծանոթագրություններ ==


== Գրականություն ==
«Болонья, Джованни»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907
Բարսուկի (գյուղ, Կարմանովսկոե գյուղական բնակավայր)

Անվան այլ կիրառումների համար տե՛ս՝ ԲարսուկիԲարսուկի (ռուս.՝ Барсуки), գյուղ Ռուսաստանի Սմոլենսկի մարզի Գագարինսկի շրջանի կազմում։
Բնակչությունը 2007 թվականին գրանցված տվյալներով կազմում էր 8 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Իրգանչաի

Իրգանչաի (վրաց.՝ ირგანჩაი), գյուղ Վրաստանում։ Գտնվում է Քվեմո Քարթլիի մարզի Դմանիսի շրջանում։


== Դիրք ==
Գյուղը գտնվում է ծովի մակարդակից 1870 մետր բարձրության վրա։ Շրջկենտրոն Դմանիսից հեռու է 75 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 2014 մարդ։


== Ծանոթագրություններ ==
Բաբկեն Չարեան

Բաբկեն Չարեան, հայ եկեղեցական գործիչ։
Գերշ. Տեր Բաբկեն Եպս. Չարեանը ծնւել է 1965 թ. Լիբանանի Բէյրութ քաղաքում։
Տարրական կրթութիւնն ստանալուց յետոյ, 1976 թ. ստանալով կուսակրօն հոգևորականի աստիճան, կրօնական առարկաներ է դասաւանդել դպրեվանքում և հայոց դպրոցներում։
1989 թ., աւարտական թեզի պաշտպանումից յետոյ, Գարեգին Ա կաթողիկոսի հրամանով, ստացել է եպիսկոպոսի աստիճան և պաշտօնավարել իբրև կաթողիկոսի քարտուղար, նաև տնօրինել է դպրեվանքը։ 1993-1996 թթ.՝ Արաբական Միացեալ էմիրութիւններում, 1996-2002 թթ.՝ ԱՄՆ Սան-Ֆրանցիսկո քաղաքում, 2002-2004 թթ.՝ Սիրիայում պաշտօնավարել է իբրև Ծայրագոյն վարդապետ, եկեղեցական խորհրդի նախագահ և առաջնորդական տեղապահ։
1996 թ. նշանակվել է Հայկական կրոնական համալսարանների հոգևոր խորհրդական։
2004 թ. Սպահանի հայոց թեմի թեմական խորհուրդը Տեր Բաբկեն եպս. Չարեանին ընտրում է Սպահանի և Հարաւային Իրանի թեմի առաջնորդ։
Բովաձորի պատմության և մշակույթի անշարժ հուշարձանների ցանկ (Լոռու մարզ)

Այս հոդվածը ներկայացնում է Լոռու մարզի Բովաձոր գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 1 հուշարձան (1 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Ազգային անվտանգություն (ֆիլմ, 2003)

«Ազգային անվտանգություն» (անգլ.՝ National Security) ռեժիսոր Դենիս Դուգանի ֆիլմերից, որի գլխավոր դերերը մարմնավորում են Մարտին Լոուրենսը, Սթիվ Զանը, Կոլմ Ֆիորը, Բիլ Դյուկը, Էրիկ Ռոբերտսը, Տիմոտի Բասֆիլդը, Ռոբին Լին, Մեթ ՄակԿոյը, Բրեթ Կալենը, Կլեո Կինգը։


== Սյուժե ==
Ոստիական դառնալը շատ տղաների երազանքն է։ Սպա դառնալը ոստիկանական ակադեմիայի կուրսանտներից շատերի երզանքն է։ «Ազգային անվտանգության» սպալինելը միայն մի բան է նշանակում՝ լինել անհաջողակ։ Էռլ Մանտգոմերին այդտեղ է հայտնվել ոստիկանության կարգը պարբերաբար խախտելու պատճառով։ Իսկ դրանից առաջ նա զրպատել է ոստիկան Հենկ Ռաֆերտիին և վերջինս վեց ամիս անցկացրել է բանտում։ Ճակատագրի բերումով նրանք դառնում են գործընկերներ և դրանից հետո քաղաքի անդորրը խախտվում է։ Շատերն են երազում այն աշխարհ ուղարկել այս զույգին, եթե, իհարկե, վերջիններս իրենք իրենց վերջ չտան։


== Դերերում ==


== Ծանոթագրություններ ==


== Արտաքին հղումներ ==
Ազգային անվտանգություն(անգլ.) ֆիլմը Internet Movie Database կայքում
«Ազգային անվտանգություն»(ռուս.) ֆիլմը ԿինոՊոիսկ կայքում։
Տարանովկա (գյուղ, Խիսլավիչսկի շրջան)

Անվան այլ կիրառումների համար տե՛ս՝ Տարանովկա (այլ կիրառումներ)Տարանովկա (ռուս.՝ Тарановка), գյուղ Ռուսաստանի Սմոլենսկի մարզի Խիսլավիչսկի շրջանի կազմում։
Բնակչությունը 2007 թվականին գրանցված տվյալներով կազմում էր 24 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(5433) Կայրեն

(5433) Կայրեն (անգլ.՝ Kairen), աստերոիդ աստերոիդների հիմնական գոտում։ Հայտնաբերվել է 1988 թվականի նոյեմբերի 10-ին Տակուո Կոջիմայի կողմից Չիյոդայում։
Միջին հեռավորությունը Արեգակից կազմում է 2,539329 ա. մ., առավելագույնը մոտենում է 1,9702 ա. մ. հեռավորության վրա և հեռանում 3,1085 ա. մ.։ Արեգակի շուրջ մեկ ամբողջական պտույտ է կատարում 1478,01 երկրային օրվա ընթացքում, իր ուղեծրով շարժվելով միջինում 0,243571 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,8° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5433) Կայրեն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Միլլերովսկի շրջան

Միլլերովսկի շրջան (ռուս.՝ Миллеровский район), Ռուսաստանի Ռոստովի մարզի 43 շրջաններից մեկը։ Շրջկենտրոնն է Միլլերովո քաղաքը։ Տարածքը կազմում է 3190 կմ², բնակչությունը՝ 70,5 հզ. (2010 թ. տվյալներով)։ Շրջանի մեջ է մտնում 1 քաղաքային և 12 գյուղական համայնք։
Դեմոնստրացիա (մեթոդ)

Դեմոնստրացիա, մանկավարժական մեթոդ, որի էությունն է տեսական նյութը բացատրել՝ կիրառելով պարզ և հստակ օրինակներ։


== Ակնարկ ==
Դեմոնստրացիայի մեթոդով դասավանդելիս աշակերտները ուսումնական նյութն ավելի արդյունավետ են ընկալում՝ հիմնվելով ուսուցիչների կողմից ներկայացված օրինակների վրա։ Ցուցադրումները հաճախ կիրառվում են այն ժամանակ, երբ աշակերտները դժվարանում են տեսությունները կապել գործնականի հետ, կամ երբ աշակերտները չեն կարողանում հասկանալ տեսությունների կիրառումը գործնականում։
Ուսուցիչները դասարանում ոչ միայն կիրառում են ուսուցման հատուկ մեթոդներ, այլև բարելավում են իրենց դասավանդման ռազմավարությունը, որը կարող է լինել թե՛ ցուցադրումներով և թե՛ առանց ցուցադրումների։ Չնայած գրականությունը սահմանափակ է, ուսումնասիրությունները ցույց են տալիս, որ դեմոնստրատիվ մեթոդով անցկացված դասերն ունեն դրական ազդեցություն աշակերտների շրջանում, ավելի մեծ է ուսուցիչների դասավանդման ռազմավարության արտացոլումը և աշակերտների պատասխանատվությունը։
Դեմոնստրատիվ կամ ցուցադրման մեթոդը (պարզ ցուցադրումից մինչև քիմիական ռեակցիաները) կարող է կիրառվել գաղափարներ պատկերելու համար, ինչպիսիք են բառերի սահմանումը։ Սկզբում իրականացվում է պարզ դիտարկում՝ օբյեկտ, տարածք կամ տեղանք մատնանշելու համար (արև, լուսին կամ մեծ լեռ)։ Այնուհետև հայտնվում են բառերի հիմնական սահմանումները։ Այս սահմանումները թույլ են տալիս մարդկանց հաղորդակցվել և առաջնորդվել այնպիսի եղանակներով, որոնք օգնում են մեզ կառուցել քաղաքներ, մեծ շենքեր, տեխնոլոգիաներ, ձեռք բերել գիտելիքներ և հաջողությամբ կիրառել համակարգչային հմտությունները։ Հաջորդիվ պահանջվում է ցուցադրել և նկարագրել այնպիսի հասկացություններ, որոնք կենտրոնացած են ժամանակի, տարածության և մաթեմատիկայի վրա՝ ճշգրիտ նկարագրելով համընդհանուր երևույթներ, ինչպիսիք են բնությունը, մոլորակները և մեզ շրջապատող աշխարհը։
Տվյալ մեթոդի ֆենոմենը հանգեցնում է այնպիսի հասկացությունների, որոնք ունեն հին հույն փիլիսոփաների սահմանումներ և բնական փիլիսոփայության մանրակրկիտ դիտարկումներ։ Սոկրատեսը, Պլատոնը և Արիստոտելը փորձել են սահմանել այն բառերը, որոնք ներառում էին բնական երևույթներ և առարկաներ։ Իսկ ժամանակակից գիտական մեթոդը հաճախ օգտագործում է ցուցադրումներ, որոնք մանրակրկիտ նկարագրում են բնության որոշակի գործընթացներ։ Գիտության մեջ հաճախ ինչ-որ մեկը կատարում է փորձ և դա ցույց է տալիս ուրիշներին։
Մարդիկ կարող են նաև արժեքներ և գաղափարներ փոխանցել ցուցադրումների միջոցով։ Դա հաճախ արվում է պիեսներում և կինոնկարներում։ Առանց բառերի նկարները կարող են ցույց տալ կամ ցուցադրել տարբեր տեսակի գործողություններ և իրավիճակներ։
Դեմոնստրատիվ մեթոդն օգտագործելիս կա չորս գործընթաց, որը թույլ կտա աշակերտներին հստակ պատկերացում կազմել քննարկվող թեմայի վերաբերյալ։


== Տես նաև ==
Մանկավարժություն
Ուսուցման մեթոդներ և հնարներ
Կրթություն


== Ծանոթագրություններ ==
Օսկար Վիստինգ

Օսկար Ադոլֆ Վիստինգ (նորվ.՝ Oscar Adolf Wisting, հունիսի 6, 1871(1871-06-06), Լարվիկ, Վեստֆոլ, Նորվեգիա - դեկտեմբերի 5, 1936(1936-12-05), Օսլո, Նորվեգիա), նորվեգացի բևեռախույզ, Ռուալ Ամունդսենի ուղեկիցը Հյուսիսային ծովային ուղով դեպի Հարավային բևեռ գիտարշավի մեկնելու ժամանակ: Առաջին մարդն է (Ռուալ Ամունդսենի հետ միասին), ով եղել է թե՛ Հյուսիսային, թե՛ Հարավային բևեռներում:


== Կենսագրություն ==
Օսկար Վիստինգը ծնվել է 1871 թվականի հունիսի 6-ին Նորվեգիայի Լարվիկ կոմունայում: Երբ նա տասնվեց տարեկան էր դուրս եկավ բաց ծով: Որից հետո Ադոլֆը սկսեց ծառայել նորվեգական ռազմածովային նավատորմիղում: Օսկար Վիստինգը ծովային հրաձիգ էր աշխատում ռազմածովային նավատորմիղի բազայում՝ Հորթեն կոմունայի մոտ 1909 թվականին: Դրանից հետո Ռուալ Ամունդսենից խնդրեց, որպեսզի իրեն էլ վերցնի դեպի Հյուսիսային բևեռ արշավախմբին միանալու համար: Սակայն Ռուալ Ամունդսենը գաղտնի կերպով փոխեց մտադրությունն ու ուղղություն վերցրեց լրիվ հակառակ՝ Հարավային բևեռի ուղղությամբ: Այդ մասին Օսկար Վիստինգն իմասավ միայն նավի տախտակամած բարձրանալուց հետո:


=== Հարավային բևեռ ===
Ֆրամհեյմում, որը Ֆրամ նավի ու Ամունդսենի ստացիոնար բազան էր Անտարկտիդայում, Օսկար Վիստինգն աշխատում էր հիմնականում վրանների հետ, ինչպես նաև զբաղվում էր արշավախմբի հանդերձանքով ու կարի գործով:
«Դերձակության մեջ չկար մի այնպիսի գործ, որ հանկարծ Վիստինգը գլուխ չհաներ դրանից»,— գրում է Ամունդսենը: Բացի դրանից, Օսկարը զբաղվում էր նաև վրաններով: Ամունդսենի, Հանսենի, Բյոլանի և Հասելեմի հետ դեպի բևեռ արշավի ժամանակ Օսկար Վիստինգը կատարում էր նաև անասնաբույժի և հաճախ էլ կոկի՝ խոհարարի դերը: Նախքան արգելախութն անցնելը Վիստինը կոտրված դահուկը ցցում է ձյուների մեջ: Հետո, երբ խումբը վերադարձավ արգելախութին, չէր կարողանում գտնել թաքստոցները. այդ պահին Հանսենը տեսնում է Վիստինգի կողմից ամրացված դահուկը և արշավախումբը հաջողությամբ անցնում է արգելախութը:


=== Մոդ ===
1918-ից 1925 թվականներին Օսկար Վիստինգը մասնակցել է նաև Հյուսիսային ծովային ուղիով Ամունդսենի մյուս արշավին «Մոդ» նավի վրա: Այստեղ նա վիրաբույժի դեր է կատարում՝ օգնելով Ռուալ Ամունդսենին, որը կոտրել էր ձեռքը:


=== Հետագա կյանք ===
Օսկար Վիստինգը Ռուալ Ամունդսենի ամենամոտ բարեկամներից էր և փորձված ընկերը: Նա չլքեց Ամունդսենին նույնիսկ ամենածանր պահերին՝ 1924 թվականին, երբ ամեն ինչ շուռ եկավ նրա դեմ: Ի երախտագիտություն Օսկարին, Ամունդսենը նրա վերցրեց իր հետ տրանսատլանտյան թռիչքի, որպեսզի Օսկար Վիստիգի հետ կիսի այն փառքը, որը սպասվում էր. նա լինելու էր աշխարհի միակ մարդը, որ երկու բևեռներում էլ լինելու էր: Այդ առիթով Ռուալ Ամունդսենը հիշում է.

«Նորվեգիա» դիրիժաբլի վրա Վիստինգը կանգնած էր բարձրության ղեկանվի մոտ:
Ավելի ուշ, 1930 թվականին, Օսկար Վիստինգը հրատարակում է մի գիրք, որը կոչվում է«16 տարի Ռուալ Ամունդսենի հետ» (նորվ.՝ 16 aar med Roald Amundsen):
1936 թվականին բևեռախույզ Վիստինգին առաջարկեցին, որպեսզի դառնա «Ֆրամ» թանգարանի տնօրենը. վերջինս համաձայնեց:


== Հիշատակ ==
Օսկար Վիստինգի պատվին Անրտարկտիդայում լեռ է անվանակոչվել:


== Գրականություն ==
Jan Ingar Hansen Oscar Wisting – Amundsens betrodde mann, Schibsted 2001 ISBN 82-516-1867-3


== Ծանոթագրություններ ==


== Արտաքին հղումներ ==
Picture archive — 3rd Fram voyage Archived 2008-09-14 at the Wayback Machine. Фотографии третьей экспедиции на «Фраме».
Portrett av Oscar Wisting, 1930, Oslo museum
Կլյուսկ

Կլյուսկ (ուկրաիներեն՝ Клюськ), գյուղ Ուկրաինայի Վոլինի մարզի Տուրիի շրջանում։ Հիմնադրվել է 1545 թվականին։
2001 թվականի տվյալներով Կլյուսկ գյուղում բնակվում էր 270 մարդ։ Բնակավայրը զբաղեցնում է 1691 կմ² տարածք։ Բնակչության խտությունը կազմում էր 159,67 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սյուզի Բարսթոու

Սյուզի Բարսթոու (անգլ.՝ Susannah “Susie” Barstow, մայիսի 9, 1836(1836-05-09), Նյու Յորք, Նյու Յորք, ԱՄՆ - հունիսի 12, 1923(1923-06-12), Նյու Յորք, Նյու Յորք, ԱՄՆ), ամերիկացի նկարչուհի և մանկավարժ։
Նա իր ստեղծագործությամբ կապված է եղել Հուդզոն գետի դպրոցի հետ, որը լայնորեն հայտնի է վառ բնանկարներով։


== Կենսագրություն ==

Ծնվել 1836 թվականի մայիսի 9-ին Նյու Յորքում։ Նա եղել է նյույորքցի առևտրական Սեմյուել Բարսթոուի (Samuel Barstow, 1805—1884) և նրա կնոջ՝ Մերի Թայլեր Բլոսոմի (Mary Tyler Blossom, 1813—1895) աղջիկը, որի ծագումը գնում է մինչև «Մեյֆլաուեր» առևտրային նավի առաջին ուղևորները։
Սովորել է Նյու Յորքի Rutgers Female College համալսարանում, որը ավարտել է 1853 թվականին, իսկ 1862 թվականին՝ Կուպեր Յունիոնը, նաև լրացուցիչ գեղարվեստական կրթություն է ստացել Եվրոպայում։ Մի քանի տարի Սյուզի Բարսթոուն Բրուքլինի թանգարանում ուսումնասիրել է արվեստ և գրականություն։
Նկարչուհու բնանկարները հանգստություն են ճառագում և ներծծված են լույսով։ Նա ցուցադրվել է Դիզայնի ազգային ակադեմիայում (քանի որ 1858 թվականին), Բրուքլինի արվեստի ասոցիացիայում (Brooklyn Art Association), Փենսիլվանիայի գեղարվեստի ակադեմիայում  և այլ վայրերում։ 1872-1879 թվականներին Բարսթոուի «A Bit of Catskill Woods» կտավը գտնվել է ամերիկացի բարերար և հավաքորդ Թոմաս Քլարկի հավաքածուում։
Բարսթոուն անհագ ճանապարհորդ էր, Ապալաչյան լեռնային ակումբի ամենավաղ անդամներից մեկը։ Բարձրացել է բազմաթիվ լեռներ Նյու Յորք նահանգում և Նոր Անգլիայում, ինչպես նաև Եվրոպայում (Ալպեր և Շվարցվալդ)։ Նա հաճախ արշավների էր գնում Հադսոն գետի երկայնքով, ինչպես նաև լեռներ՝ արշավները համատեղելով նկարչության հետ։
Մահացել է 1923 թվականի հունիսի 12-ին Նյու Յորքում։ Թաղվել է Գրինվուդ քաղաքի գերեզմանատանը։
Սյուզի Բարսթոուն երբեք ամուսնացած չի եղել։ Նրա զարմուհին՝ Սյուզի Սքելդինգը, նույնպես դարձել է նկարիչ և նկարազարդող․ նրանք միասին ճանապարհորդել են իրենց ուրվագծերի հետևից։


== Հիշողություն ==
Սյուզի Բարսթոուի աշխատանքները ներկայացվել են 2010 թվականին «Remember the Ladies: Women of the Hudson River School» ցուցահանդեսի ժամանակ Նյու Յորք նահանգի՝ Կաստկիլ քաղաքի Թոմաս Քոուլի ազգային պատմական վայրում, նաև 2019 թվականի Նյու Յորքի Յոնկերս նահանգի Հադսոն գետի ափին գտնվող թանգարանի «The Color of the Moon: Lunar Painting in American Art» ցուցահանդեսում։


== Ծանոթագրություններ ==


== Արտաքին հղումներ ==
Susie Barstow (1836—1923)
Susie Barstow in the White Mountains